Α.Ο. Εθνικός Πατρών

Ο Αθλητικός Όμιλος Εθνικός-Πολύτεκνος Πατρών είναι ιστορικό αθλητικό σωματείο της Πάτρας, που ιδρύθηκε το 1925 ως «Δάφνη Πατρών» και το 1929 μετονομάστηκε σε «Εθνικός»Βασιλείου Οικονομόπουλου, Πατρινό αθλητικό πανόραμα, Πάτρα 1995, λήμμα "Εθνικός Πατρών". Έχει  χρώματα το μπλε και το άσπρο και εκτός από το ποδόσφαιρο διατηρεί και τμήμα καλαθοσφαίρισης, ενώ παλαιότερα διατηρούσε τμήματα χειροσφαίρισης, υδατοσφαίρισης και ποδηλασίας

 Τμήμα ποδοσφαίρου 
Ο Α.Π.Σ. Εθνικός Πατρών ανήκε στην δύναμη της Ε.Π.Σ. Αχαΐας. Ιδρύθηκε το 1925 σαν «Δάφνη Πατρών» και το 1929 μετονομάστηκε σε «Εθνικός». Έχει αριθμό μητρώου Ε.Π.Ο. 94.

Από την αγωνιστική περίοδο 1929-30 αγωνίστηκε στην Γ΄ Κατηγορία του τοπικούΤάσος Σταθόπουλος, Αχαϊκό ποδόσφαιρο, εκατόν είκοσι χρόνια (1891-2010), εκδόσεις Γιάννης Πικραμένος, Πάτρα 2010 , ISBN 978-968-6628-27-6 για λίγα χρόνια και για πολλά χρόνια στην Β΄ Κατηγορία. Το 1965 ανέβηκε στην Α΄ Κατηγορία της ΕΠΣ Αχαΐας. Από τότε πρωταγωνίστησε είτε στην Α' Κατηγορία της Αχαΐας είτε στη Δ΄ Εθνική μέχρι και το 2002, που συγχωνεύτηκε με τον Α.Π.Σ. Πάτραι.

Προπολεμικά για δύο χρονιές το 1930 και 1931 διατηρούσε Β' ομάδα που έπαιρνε μέρος στο αντίστοιχο πρωτάθλημα Γ΄ Κατηγορίας της Αχαΐας. Έχει επίσης 13 συμμετοχές στο Κύπελλο Ελλάδος, πριν το 1972 που απαγορεύτηκε η συμμετοχή των ερασιτεχνικών συλλόγων σε αυτό.

Στον Εθνικό έχει αγωνιστεί ο Γρηγόρης Γεωργάτος, ο μετέπειτα παίκτης του Ολυμπιακού, της ΑΕΚ, της Παναχαϊκής, της Ίντερ Μιλάνου, καθώς και της Εθνικής Ελλάδος.

Προπονήσεις έκανε στο «γήπεδο ΑΒΕΞ», της ομώνυμης βιομηχανίας της Πάτρας, το οποίο δεν υπάρχει σήμερα. Αγώνες έδινε τα πρώτα χρόνια στο Γήπεδο Προσφυγικών και αργότερα στο Εθνικό Στάδιο, κυρίως στο βοηθητικό του. Το 2002 απορροφήθηκε από τον Α.Π.Σ. Πάτραι και ουσιαστικά έκτοτε έπαψε να υφίσταται.Εθνικός Πατρών: Ενας γίγαντας που δεν ζει πια pelop.grΗ μεγάλη ομάδα του Εθνικού Πατρών sportin.gr

Το 2019 μετά από μετονομασία του Πολύτεκνου Πατρών επανήλθε στα πρωταθλήματα της Ε.Π.Σ. Αχαΐας με την ονομασία Εθνικός Πατρών/Πολύτεκνος.

 Συμμετοχές στη Δ΄ Εθνική 
  Αγων. περίοδοςΘέση Αγων. περίοδοςΘέση1982-83 6η  1991-92 9η  1983-84 8η  1992-93 10η 1984-85 10η  1993-94 7η 1985-86 12η  1994-95 10η1987-88 10η  1996-97 4η 1989-90  5η  1997-9815η1990-91  8η  

 Τίτλοι 
 Πρωτάθλημα Αχαΐας: 1980, 1982, 1987, 1993, 1996, 2000
 Κύπελλο Αχαΐας: 1974, 1985, 1996, 1999
 Πρωτάθλημα Β΄ Κατηγορίας: 1971, 1975

 Τμήμα καλαθοσφαίρισης 
Στην καλαθοσφαίριση ο Εθνικός διατηρούσε τμήμα από την δεκαετία του ‘70 με ομάδα ανδρών και συμμετείχε στα πρωταθλήματα της Τ.Ε. ΣΕΓΑΣ ΠατρώνΕφημερίδα, Πελοπόννησος φύλλο 6/7/1965 τελευταία αγωνιστική πρωταθλήματος Πατρών , αποτελέσματα αγώνων. Η ομάδα διαλύθηκε την δεκαετία του 2000. Μεγαλύτερη επιτυχία του Εθνικού ήταν η 3η θέση στο πρωτάθλημα την περίοδο 1963-64 πίσω από τις ΕΑ Πατρών κι Ολυμπιάδα με παίκτες τους Σαλαϊμετζίδη, Αζαρία, Σταματίου , Παυλίδη κι ΚαστανίδηΑλέκος Δημητριάδης, Πατραϊκό Μπάσκετ , μια διαδρομή μέσα στο χρόνο από το 1950 μέχρι το.... 2000 και πέρα,  Εκδόσεις Πελοπόννησος, Πάτρα 2012, ISBN 978-960-88372-3-2.

Έδρα της ομάδας καλαθοσφαίρισης ήταν το προαύλιο του σχολείου στους Αγίους Αποστόλους, δίπλα στο εργοστάσιο Λαδόπουλου , εκεί το προαύλιο χρησιμοποιούνταν σαν γήπεδο για τις ανάγκες των αγώνων .

Το τμήμα επαναλειτούργησε το 2024 και αγωνίζεται στην Β΄ Κατηγορία της Ε.Σ.Κ.Α.Η.

 Τμήμα ποδηλασίας 
Το τμήμα ποδηλασίας του Εθνικού αναφέρεται την δεκαετία του 60 αθλητές του συλλόγου να παίρνουν μέρος σε ποδηλατικούς αγώνες της Τ.Ε. ΣΕΓΑΣ ΠατρώνΕφημερίδα, Νεολόγος φύλλο 8/3/1959 Ποδηλατικός αγώνας 24 χιλιομέτρων επί δημοσίας οδού.

 Τμήμα χειροσφαίρισης 
Το 1985 Αθλητική ηχώ, φύλο 4 Αυγούστου 1985 , Ρεπορτάζ για το χάντμπολ της Πάτρας και ανακοίνωση για το 1ο τοπικό πρωτάθλημα Αχαΐας ο Εθνικός ίδρυσε τμήμα χειροσφαίρισης αντρών. Ο σύλλογος μάλιστα πήρε μέρος στο πρώτο επίσημο τοπικό πρωτάθλημα ΑχαΐαςΑθλητική Ηχώ 29 Δεκεμβρίου 1986,αναβολή αγώνα του τοπικού πρωταθλήματος στην χειροσφαίριση που έγινε την αγωνιστική περίοδο 1985-86.

 Παραπομπές 

 Πηγές 
 Τάσος Σταθόπουλος, Αχαϊκό ποδόσφαιρο, εκατόν είκοσι χρόνια (1891-2010), εκδόσεις Γιάννης Πικραμένος, Πάτρα 2010, ISBN 978-968-6628-27-6
 Πατρινό Αθλητικό Πανόραμα, Βασίλης Οικονομόπουλος, Πάτρα 1994
 Βασιλείου Κυριαζή, "Φωστήρας 35 χρόνια πορείας", 2005.

Κατηγορία:Εθνικός Πατρών
Κατηγορία:Αθλητικοί σύλλογοι Αχαΐας
Κατηγορία:Ιδρύσεις αθλητικών συλλόγων το 1925
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1925
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Σωματεία Ε.Σ.Κ.Α.Η.
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι ποδηλασίας